Likumprojekts

**Grozījumi likumā "Par darbinieku aizsardzību darba devēja maksātnespējas gadījumā"**

Izdarīt likumā "Par darbinieku aizsardzību darba devēja maksātnespējas gadījumā" (Latvijas Republikas Saeimas un Ministru kabineta Ziņotājs, 2003, 22.nr.; 2004, 2.nr.; 2006, 5nr.;, 2007, 3.nr.; 2008, 3.nr.; 2009, 15.nr.; Latvijas Vēstnesis, 2009, 107.nr.; 2011, 92., 204. nr.; 2013, 191. nr.) šādus grozījumus:

**1.** Aizstāt visā likumā vārdus "Maksātnespējas administrācija" (attiecīgajā locījumā) ar vārdiem "Maksātnespējas kontroles dienests" (attiecīgajā locījumā).

**2.**Aizstāt visā likumā vārdus "maksātnespējas procedūras likvidators" (attiecīgajā locījumā) ar vārdu "administrators" (attiecīgajā locījumā).

**3.** Aizstāt visā likumā vārdus un skaitli "Padomes regula Nr. 1346/2000" (attiecīgajā locījumā) ar vārdiem un skaitli "Eiropas Parlamenta un Padomes regula Nr. 2015/848" (attiecīgajā locījumā).

**4.** 4. pantā:

izteikt pirmās daļas 1. punktu šādā redakcijā:

"1) darba samaksu un atlīdzību par cita veida apmaksātu prombūtni;"

izslēgt pirmās daļas 3. punktu.

**5.** 5. pantā:

izteikt pirmās daļas 1. punktu šādā redakcijā:

"1) darba samaksu un atlīdzību par cita veida apmaksātu prombūtni pēdējo triju darba tiesisko attiecību mēnešos 12 mēnešu periodā pirms darba devēja maksātnespējas gadījuma iestāšanās;"

izslēgt pirmās daļas 3. punktu;

izteikt pirmās daļas 4. punktu šādā redakcijā:

"4) atlaišanas pabalstu Darba likuma 112. pantā noteiktajos gadījumos, uz kuru tiesības iegūtas ne agrāk kā 12 mēnešu periodā pirms darba devēja maksātnespējas gadījuma iestāšanās;

papildināt ar 1.1 daļu šādā redakcijā:

"(11) Gadījumā, ja darbiniekam 12 mēnešu periodā pirms darba devēja maksātnespējas gadījuma iestāšanās pie šā darba devēja ir bijuši noslēgti vairāki darba līgumi, tad no darbinieku prasījumu garantiju fonda līdzekļiem darbinieka prasījumus apmierina par pēdējām darba tiesiskajām attiecībām, ievērojot šā panta pirmās daļas ierobežojumus."

izteikt 2.1 daļu šādā redakcijā:

"(21) Ja darbinieks ir iesniedzis darba devēja (juridiskās personas) maksātnespējas procesa pieteikumu vai cēlis tiesā prasību pret darba devēju par tādu maksājumu piedziņu, kuri izriet no darba tiesiskajām attiecībām, tad šā panta 1., 2. un 4. punktā minētais 12 mēnešu periods aizstājams ar 12 mēnešu periodu pirms darba tiesisko attiecību izbeigšanas, ja vienlaikus pastāv šādi priekšnosacījumi:

1) tiesas nolēmums, ar kuru darbinieka prasība ir apmierināta, stājies spēkā pēc maksātnespējas gadījuma iestāšanās vai ne agrāk kā 12 mēnešu periodā pirms darba devēja maksātnespējas gadījuma iestāšanās, vai tiesvedība lietā pēc maksātnespējas gadījuma iestāšanās apturēta vai izbeigta;

2) darba tiesiskās attiecības ar darbinieku izbeigtas agrāk nekā 12 mēnešu periodā pirms darba devēja maksātnespējas gadījuma iestāšanās."

papildināt ar 2.2 daļu šādā redakcijā:

"(22) Ja notikusi juridiskās personas maksātnespējas procesa pāreja uz tiesiskās aizsardzības procesu, bet tiesiskās aizsardzības process izbeigts, no jauna pasludinot maksātnespējas procesu, tad šā panta 1., 2., 3. un 4. punktā minētais 12 mēnešu periods aizstājams ar 12 mēnešu periodu pirms iepriekšējā maksātnespējas gadījuma iestāšanās, ja vienlaikus pastāv šādi priekšnosacījumi:

1) maksātnespējas procesā pirms pārejas uz tiesiskās aizsardzības procesu nav iesniegts šā likuma 10. panta pirmajā daļā paredzētais administratora iesniegums par darbinieku prasījumu apmierināšanu;

2) darbinieka prasījumi nav dzēsti tiesiskās aizsardzības procesā;

3) tiesiskās aizsardzības procesā ar darbinieku nav atjaunotas darba tiesiskās attiecības."

**6.** Izteikt 7. panta pirmo daļu šādā redakcijā:

"(1) Darbinieku prasījumu garantiju fonda līdzekļi tiek izlietoti:

1) darbinieku prasījumu apmierināšanai darba devēja maksātnespējas gadījumā;

2) administratora atlīdzības samaksai par darbinieku prasījumu iesniegšanu;

3) Maksātnespējas likuma 62. panta 7.1 daļā noteiktā depozīta segšanai.

**7.** Izteikt 8. panta otrās daļas 1. punktu šādā redakcijā:

"1) izmantojot Elektroniskās maksātnespējas uzskaites sistēmu, pieņem un izskata maksātnespējīgo darba devēju administratoru iesniegumus par darbinieku prasījumu apmierināšanu un apstiprina no darbinieku prasījumu garantiju fonda līdzekļiem izmaksājamās summas;".

**7.** 10. pantā:

izteikt pirmās daļas pirmo teikumu šādā redakcijā:

papildināt panta pirmās daļas pirmo teikumu aiz vārda "tos" ar vārdu "savlaicīgi". papildināt pirmās daļas otro teikumu aiz vārda "Administrators" ar vārdiem "izmantojot Elektronisko maksātnespējas uzskates sistēmu".

papildināt ar trešo daļu šādā redakcijā:

"(3) Maksātnespējas kontroles dienests mēneša laikā pēc visu dokumentu saņemšanas lemj par naudas līdzekļu piešķiršanu darbinieku prasījumu apmierināšanai vai par atteikumu piešķirt naudas līdzekļus."

**8.** 12. pantā:

aizstāt trešās daļas otrajā teikumā vārdus "kreditora pretenzija" (attiecīgā locījumā) ar vārdiem "kreditora prasījums" (attiecīgā locījumā).

**9.** Izslēgt 13. panta pirmajā daļā vārdus "ar pasta maksājuma starpniecību vai".

**10.** Papildināt pārejas noteikumus ar 13. punktu šādā redakcijā:

"13. Grozījumi šā likuma 5. panta 2.1 daļā un 8. panta otrās daļas 1. punktā piemērojami juridisko personu maksātnespējas procesos, kas uzsākti pēc šo grozījumu spēkā stāšanās."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs